**RÁMCOVÁ ZMLUVA O DODANÍ HW a SW**

**(telemetrické routery a softvér na ich hromadnú správu)**

uzavretá podľa ust. § 99 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“), podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa ust. § 65 a nasl. zákona č. 185/2015 Z.z. Autorský zákon v znení neskorších predpisov (ďalej len „Autorský zákon“)

(ďalej len „Zmluva“)

medzi:

|  |  |
| --- | --- |
| **1. Kupujúci** | **SPP – distribúcia, a.s.** |
| Sídlo | Plátennícka 19013/2, 821 09 Bratislava – mestská časť Ružinov |
| Zapísaná v | Obchodnom registri Mestského súdu Bratislava III, Oddiel: Sa, Vložka č.: 3481/B |
| IČO | 35 910 739 |
| IČ DPH | SK2021931109 |
| DIČ | 2021931109 |
| Bankové spojenie I. | Tatra banka, a.s. |
| Číslo účtu | 2627712668/1100 |
| SWIFT (BIC) | TATRSKBX |
| IBAN | SK64 1100 0000 0026 2771 2668 |
| Bankové spojenie II. | Všeobecná úverová banka, a.s. |
| Číslo účtu | 1119353/0200 |
| SWIFT (BIC) | SUBASKBX |
| IBAN | SK74 0200 0000 0000 0111 9353 |
| Zastúpená |  |
| (ďalej len „Kupujúci“) |  |

|  |  |
| --- | --- |
| **2. Predávajúci** | *[doplniť]* |
| Sídlo | *[doplniť]* |
| Zapísaná v | Obchodnom registri *[doplniť]* súdu *[doplniť]*, Oddiel: *[doplniť]*, Vložka č.: *[doplniť]* |
| IČO | *[doplniť]* |
| IČ DPH | *[doplniť]* |
| DIČ | *[doplniť]* |
| Bankové spojenie | *[doplniť]* |
| Číslo účtu | *[doplniť]* |
| SWIFT (BIC) | *[doplniť]* |
| IBAN | *[doplniť]* |
| Zastúpená | *[doplniť]* |
| (ďalej len „Predávajúci“) |  |

(ďalej spolu tiež „zmluvné strany” alebo osobitne „zmluvná strana”)

Úvodné ustanovenia

* 1. Účelom, za ktorým Kupujúci s Predávajúcim uzatvára túto Zmluvu je záujem Kupujúceho na riadnom a včasnom dodaní hardvéru - telemetrických routerov s príslušenstvom vrátane príslušného softvérového vybavenia, ktoré v rámci virtuálnej privátnej telemetrickej siete (GSM/UMTS) Kupujúceho slúžia na prenos informácii z plynárenskej sústavy slúžiacich na jej monitoring a riadenie a zároveň záujem na dodaní softvéru - manažment nástroj pre hromadnú správu telemetrických routerov dodaných na základe tejto Zmluvy.
  2. Táto Zmluva sa uzatvára ako výsledok procesu verejného obstarávania, postupom rokovacieho konania so zverejnením, vyhláseného Kupujúcim pod názvom [●] a zverejneného vo Vestníku verejného obstarávania č. [●] zo dňa [●], značka [●] – [●].
  3. Zmluvné strany vyhlasujú, že údaje uvedené v Zmluve sú v súlade so skutočným stavom ku dňu uzavretia Zmluvy.
  4. Predávajúci vyhlasuje, že:

1. je oprávnený dodávať Tovar, na dodanie ktorého sa zaviazal v tejto Zmluve;
2. je oprávneným subjektom na poskytnutie alebo zabezpečenie poskytnutia licencie na používanie softvéru dodaného na základe tejto Zmluvy;
3. číslo bankového účtu Predávajúceho je oznámené v zmysle § 6 Zákona o DPH;
4. spĺňa všetky požiadavky kladené Právnymi predpismi na výkon činností, ktoré súvisia s plnením podľa Zmluvy.

Predávajúci je povinný Kupujúcemu kedykoľvek počas trvania Zmluvy preukázať, že spĺňa požiadavky a vyhlásenia v zmysle tejto Zmluvy. Predávajúci je taktiež počas trvania Zmluvy povinný udržiavať v platnosti všetky dokumenty, licencie, certifikáty, doklady preukazujúce odbornú spôsobilosť a pod. a spĺňať požiadavky a vyhlásenia, ktorých platnosť a spĺňanie preukazoval v rámci Výberového konania.

**Predmet Zmluvy**

* 1. Predmetom tejto Zmluvy je záväzok Predávajúceho dodávať Kupujúcemu hardvérové komponenty - telemetrické routery (ďalej len „Router/Routery“) vrátane príslušenstva (najmä držiak DIN, napájací kábel, redukcia serial na DB25F RS-232 DCE, 9db prútová anténa, logaritmická anténa, bleskoistky, káble SMA malé – SMA Female) bližšie špecifikované v Prílohe č. 2 Zmluvy v množstve, akosti, vyhotovení podľa Objednávky (ďalej len „Tovar“), v termíne a za cenu podľa Zmluvy a previesť na Kupujúceho vlastnícke právo k Tovaru a záväzok Kupujúceho Tovar prevziať a zaplatiť za Tovar Kúpnu cenu. Tovar obsahuje softvér bližšie špecifikovaný v Prílohe č. 2 Zmluvy, predmetom plnenia je aj zmena resp. prispôsobenie softvéru individuálnym podmienkam Kupujúceho a poskytnutie alebo zabezpečenie poskytnutia licencií (sublicencií) k softvéru podľa článku 8. tejto Zmluvy.
  2. Predávajúci vyhlasuje, že Tovar spĺňa nasledovné vlastnosti/funkčnosti:

1. konfigurácia Routera do existujúceho prostredia Kupujúceho,
2. inštalácia Routera a komponentov do existujúcich telemetrických skriniek Kupujúceho s možnosťou zatvorenia skrinky,
3. prihlásenie sa do privátnych APN mobilných sietí operátorov Orange a Telekom,
4. plná funkčnosť Dual SIM v zmysle špecifikácie v zmysle Prílohy č. 2 Zmluvy,
5. prenos všetkých telemetrických dát obomi smermi - z koncových zariadení (RTU) na server a opačne pri protokoloch IEC101 a IEC104,
6. časová synchronizáciu RTU z Routera cez NTP,
7. posielanie povelov na RTU, pri IEC101 prepínanie RTU medzi cyklickým a spontánnym režimom, zabezpečiť režim spontánnej komunikácie medzi serverom a RTU kde router čiastočne preberá funkciu servera v režime Master,
8. ovládanie Routera cez SMS,
9. ďalšie požiadavky vyplývajúce z Prílohy č. 2 Zmluvy.
   1. Predmetom tejto Zmluvy je záväzok Predávajúceho dodať Kupujúcemu softvér - manažment nástroj pre hromadnú správu Routerov bližšie špecifikovaný v Prílohe č. 2 Zmluvy vo vyhotovení, v termíne a za cenu podľa Zmluvy (ďalej len „SW nástroj“). SW nástroj bude Kupujúci využívať ako centrálny hromadný konfiguračný manažment pre Routre, ako aj na zber štatistických dát z týchto Routerov. SW nástroj musí byť inštalovateľný a prevádzkovateľný vo virtualizovanej infraštruktúre VMware Kupujúceho (on premise) bez možnosti pripojenia do verejného internetu. Súčasťou plnenia je aj prvotná inštalácia SW nástroja u Kupujúceho, jeho kastomizácia a konfigurácia, zaškolenie Kupujúcim určených osôb na obsluhu a/alebo údržbu dodaného SW nástroja v rozsahu potrebnom na jeho užívanie (ďalej len „Súvisiace plnenie“). Predmetom plnenia je aj poskytnutie alebo zabezpečenie poskytnutia licencií (sublicencií) k SW nástroju podľa článku 8. tejto Zmluvy.
   2. Predmetom tejto Zmluvy je aj záväzok Predávajúceho vypracovať a dodať, najmä nie však výlučne, technickú a užívateľskú dokumentáciu v súvislosti s predmetom plnenia v zmysle tejto Zmluvy v slovenskom jazyku, prípadne aj v anglickom jazyku, ak ide o dokumentáciu od výrobcu, (ktorú je Predávajúci povinný dodať v 2 papierových vyhotoveniach a v 1 digitálnom vyhotovení (napr. formáty .dwg, .pdf, MS Word, MS Excel a obrázky s nízkou mierou kompresie, resp. nekomprimované) na CD alebo inom vhodnom dátovom nosiči) v rozsahu podľa tohto bodu Zmluvy alebo Prílohy č. 2 Zmluvy:
10. Základná užívateľská dokumentácia s obsahom a v rozsahu potrebnom na zabezpečenie splnenia účelu tejto Zmluvy, vrátane:

* Používateľskej príručky,
* Administrátorskej príručky,
* Inštalačnej a konfiguračnej príručky,

1. Technická dokumentácia s obsahom a v rozsahu potrebnom na zabezpečenie splnenia účelu tejto Zmluvy, vrátane programovacích materiálov, popisu funkčností, ktoré boli zhotovené v rámci plnenia predemtu tejto Zmluvy, najmä rozhrania (napr. popis scriptov, jobov, taskov, atď.), poskytnutia zdrojových kódov vyvinutých pre Kupujúceho spolu s dokumentáciou potrebnou na akúkoľvek úpravu, podkladových materiálov, nastavení, komunikačné protokoly.

(ďalej len „Dokumentácia“)

* 1. Plnenie dodané Predávajúcim na základe tejto Zmluvy (najmä Tovar vrátane softvérového vybavenia, SW nástroj, Dokumentácia) musí spĺňať všetky požiadavky kybernetickej bezpečnosti a požadovanú úroveň kybernetickej bezpečnosti (*kybernetickou bezpečnosťou je stav, v ktorom sú siete a informačné systémy schopné odolávať na určitom stupni spoľahlivosti akémukoľvek konaniu, ktoré ohrozuje dostupnosť, pravosť, integritu alebo dôvernosť uchovávaných, prenášaných alebo spracúvaných údajov alebo súvisiacich služieb poskytovaných alebo prístupných prostredníctvom týchto sietí a informačných systémov*), musí byť spôsobilé odolávať kybernetickým bezpečnostným incidentom (*kybernetickým bezpečnostným incidedntom je udalosť ohrozujúca dostupnosť, pravosť, integritu alebo dôvernosť uchovávaných, prenášaných alebo spracúvaných údajov alebo služieb poskytovaných alebo prístupných prostredníctvom sietí a informačných systémov*), t.j. musí spĺňať všetky požiadavky vyplývajúce zo všeobecne záväzných právnych predpisov, vykonávacích vyhlášok k nim a interných predpisov Kupujúceho v platnom znení, najmä zákona č. 69/2018 Z.z. o kybernetickej bezpečnosti v platnom znení, vyhlášky Národného bezpečnostného úradu č. 362/2018, ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení a interného predpisu Kupujúceho Bezpečnosť informačných a komunikačných systémov v SPP – distribúcia, a.s. (ďalej ako „Kybernetická bezpečnosť plnenia“).
  2. Tovar bude dodávaný na základe uzavretých Čiastkových zmlúv k Zmluve. Návrh na uzavretie Čiastkovej zmluvy môže mať aj formu Objednávky, pričom doručenie Objednávky zo strany Kupujúceho je návrhom na uzavretie Čiastkovej zmluvy v zmysle tejto Zmluvy bez ohľadu na to, či je táto podpísaná Kupujúcim, ak bude doručená spôsobom dohodnutým v tejto Zmluve (ďalej spoločne pre návrh na uzavretie Čiastkovej zmluvy a Objednávku len „Objednávka“) a potvrdenie Objednávky zo strany Predávajúceho je akceptáciou tohto návrhu. Neakceptovanie Objednávky Predávajúcim sa považuje za podstatné porušenie zmluvných povinností.
  3. Predávajúci vyhlasuje, že v čase dodania Tovaru je vlastníkom Tovaru, je s ním oprávnený nakladať, a že Tovar nie je zaťažený právami tretích osôb.
  4. Zmluvné strany sa dohodli, že plnenie poskytované na základe tejto Zmluvy musí okrem vlastností výslovne dohodnutých v Zmluve spĺňať požiadavky v zmysle Právnych predpisov a technických noriem, ktoré sa vzťahujú na Tovar, resp. akékoľvek plnenie Predávajúceho.
  5. Súčasťou plnenia je aj vykonanie všetkých potrebných skúšok a/alebo technickej kontroly Tovaru v zmysle Právnych predpisov, technických noriem, obchodných zvyklostí a požiadaviek Zmluvy, ktoré musia byť vykonané pred odovzdaním Tovaru, pričom výsledok skúšok (napr. osvedčenie o preukázaní zhody technických vlastností výrobku, technická dokumentácia, karty bezpečnostných údajov, a pod.) je Predávajúci povinný predložiť Kupujúcemu najneskôr pri odovzdaní Tovaru.
  6. Predávajúci je povinný s Tovarom odovzdať doklady, ktoré sa na Tovar vzťahujú, a ktoré sú potrebné na jeho prevzatie a užívanie v zmysle Právnych predpisov, technických noriem, obchodných zvyklostí a požiadaviek Zmluvy (najmä návod na obsluhu a údržbu v slovenskom jazyku (prípadne českom jazyku) a riadne vyplnený záručný list, platné atesty a certifikáty, materiálové certifikáty, osvedčenie o vykonaných skúškach alebo iné obdobné doklady pre použitie v Slovenskej republike a pod.).
  7. Predávajúci sa ďalej zaväzuje zabezpečiť dopravu Tovaru na miesto jeho dodania v zmysle tejto Zmluvy alebo v zmysle Objednávok podľa tejto Zmluvy.

**Dodanie plnenia**

* 1. Predávajúci je povinný dodať Tovar do pätnástich (15) kalendárnych dní od uzavretia Čiastkovej zmluvy, pričom Predávajúci je povinný dodať Tovar v mieste, v množstve, akosti a vyhotovení dohodnutom v Zmluve a/alebo Čiastkovej zmluve a za podmienok stanovených Zmluvou a Čiastkovou zmluvou.
  2. Predávajúci je povinný dodať SW nástroj vrátane Súvisiaceho plnenia do pätnástich (15) kalendárnych dní od uzavretia tejto Zmluvy.

**Testovanie**

* 1. Plnenie dodávané na základe tejto Zmluvy najmä SW nástroj môže byť predmetom akceptačného konania. Akceptačné konanie/testovanie je proces overenia funkčnosti a bezpečnosti (napr. penetračné testovanie) plnenia dodávaného na základe tejto Zmluvy. Po ukončení overovania funkčnosti plnenia, vystaví Kupujúci akceptačný protokol. Pre vylúčenie pochybností sa uvádza, že akceptačný protokol nie je zároveň Preberacím protokolom (na jeho základe nemôže dôjsť k odovzdaniu a prevzatiu plnenia) a slúži ako podklad pre podpis Preberacieho protokolu preukazujúci priebeh akceptačných testov.
  2. V rámci akceptačného konania je Kupujúci oprávnený podrobiť plnenie dodávané na základe tejto Zmluvy penetračným testom vykonávaným podľa OWASP a OSSTMM a ďalších OT metodológii za účelom zistenia stavu Kybernetickej bezpečnosti plnenia. Penetračné testy vykonáva, resp. zabezpečuje ich vykonanie Kupujúci, Predávajúci je povinný poskytnúť Kupujúcemu v súvislosti vykonávaním penetračných testov všetku potrebnú súčinnosť. Pre vylúčenie pochybností sa uvádza, že vykonanie penetračných testov nezbavuje Predávajúceho zodpovednosti za vady zistené po dodaní plnenia.
  3. Akceptačné (vrátane penetračného) testovanie bude vykonané Kupujúcim s tým, že:
* ak sa pri testovaní vyskytnú vady najmä také, ktoré budú znemožňovať užívanie dodaného plnenia najmä SW nástroja, alebo jeho častí, alebo budú obmedzovať jeho základné používanie, alebo budú zistené bezpečnostné zraniteľnosti Predávajúci je povinný odstrániť vady/zraniteľnosti v lehote určenej Kupujúcim a 3 dni po odstránení týchto vád sa môže vykonať opakované testovanie,
* ak sa pri testovaní nevyskytnú vady, dodané plnenie najmä SW nástroj sa bude považovať za pripravené na odovzdanie Kupujúcemu. Osoby poverené za obe zmluvné strany podpíšu akceptačný protokol,
* podmienkou akceptácie plnenia bude aj odovzdanie Dokumentácie podľa požiadaviek Kupujúceho a vykonanie školení určených pracovníkov Kupujúceho na obsluhu a/alebo údržbu dodaného SW nástroja v rozsahu potrebnom na jeho užívanie.
  1. Kupujúci je oprávnený opakovať testy až kým plnenie nebude vykazovať vady, s tým, že Kupujúci si však môže uplatniť zmluvnú pokutu vo výške podľa článku 7. Zmluvy za každé opätovné vykonávanie testov (akceptačných vrátane penetračných testov).
  2. Kupujúci sa zaväzuje poskytnúť Predávajúcemu nevyhnutnú súčinnosť pri plnení Zmluvy, Predávajúci je však povinný pri poskytovaní plnenia postupovať tak, aby nevyhnutný rozsah súčinnosti Kupujúceho bol minimálny. Kupujúci poskytne Predávajúcemu, ak to bude nevyhnutné v súvislosti s plnením predmetu tejto Zmluvy, externý prístup do počítačovej siete Kupujúceho za podmienok stanovených osobitnou Zmluvou o externom pripojení s tretími stranami, ktorá určuje bližšie podmienky a pravidlá získania a využívania prístupu do počítačovej siete Kupujúceho, a ktorá sa po jej podpise stane integrálnou súčasťou tejto Zmluvy. Porušenie povinností a pravidiel získania a/alebo využívania externého pripojenia stanovených Zmluvou o externom pripojení s tretími stranami a Predpisom pre externé pripojenie do počítačovej siete SPPD a/alebo porušenie povinnosti mlčanlivosti a/alebo ochrany dôverných informácií zo strany Predávajúceho sa považuje za podstatné porušenie zmluvných povinností zo strany Predávajúceho.
  3. Kupujúci doručuje Objednávky Predávajúcemu elektronickou poštou na adresu *[doplniť]*.
  4. Predávajúci je povinný akceptovať Objednávku bez zbytočného odkladu, najneskôr však do dvoch (2) pracovných dní odo dňa doručenia Objednávky zo strany Kupujúceho, a to vyjadrením svojho súhlasu s Objednávkou elektronickou poštou na adresu Kupujúceho, z ktorej bola Objednávka doručená.
  5. Náležitosťami Objednávky sú najmä:

1. číslo a dátum vystavenia Objednávky,
2. názov Zmluvy a číslo Zmluvy Kupujúceho, prípadne číslo Zmluvy Predávajúceho, ak je uvedené,
3. názov, druh, množstvo Tovaru, prípadne vyhotovenie a akosť, ak nevyplýva priamo z Prílohy č. 2 Zmluvy,
4. cena Tovaru, ak nevyplýva priamo z Prílohy č. 2 Zmluvy,
5. lehota dodania Tovaru, ak nevyplýva priamo zo Zmluvy,
6. konkrétne miesto dodania Tovaru (s uvedením presnej adresy, ak nevyplýva priamo zo Zmluvy,
7. kontaktná osoba Kupujúceho v mieste dodania Tovaru, ktorá je oprávnená prevziať Tovar a udeľovať Predávajúcemu pokyny v súvislosti s plnením predmetu Zmluvy, ak je rôzna od Oprávnených osôb Kupujúceho podľa bodu 10.1 Zmluvy, s uvedením kontaktných údajov tejto osoby (spravidla telefónneho čísla),
8. prípadne označenie projektu Kupujúceho, pre ktorý má byť dodávaný Tovar použitý (voliteľná náležitosť plne podľa uváženia Kupujúceho).
   1. Miestom dodania Tovaru sú jednotlivé pracoviská Kupujúceho v mestách Bratislava, Košice a Zvolen alebo ktorékoľvek iné miesto na území Slovenskej republiky podľa uváženia Kupujúceho, pričom konkrétne miesto dodania Tovaru Kupujúci uvedie v Objednávke.
   2. Miestom dodania SW nástroja a poskytnutia Súvisiaceho plnenia je sídlo Kupujúceho.
   3. V prípade, ak z objektívnych dôvodov príde počas doby platnosti tejto Zmluvy k zmene v niektorých položkách Tovaru, ktoré sú uvedené v Prílohe č. 2 tejto Zmluvy (napríklad sa niektorý druh Tovaru prestane vyrábať a pod.), zmluvné strany sa dohodli, že tieto položky Tovaru budú na základe vzájomnej dohody zmluvných strán nahradené adekvátnymi novými položkami. V prípade ukončenia výroby niektorého modelu Tovaru uvedeného v Prílohe č. 2 tejto Zmluvy je Predávajúci povinný zabezpečiť náhradu iným typom alebo modelom s obdobnými vlastnosťami, pričom nedôjde k zhoršeniu technických parametrov a/alebo navýšeniu jednotkovej ceny tohto modelu oproti nahradzovanému modelu Tovaru. Zmena položiek Tovaru v zmysle predchádzajúcich viet sa po jej písomnom odsúhlasení Oprávnenou osobou vo veciach zmluvných Kupujúceho uskutoční tak, že Príloha č. 2 tejto Zmluvy sa nahradí jej novým znením, a to bez potreby uzavretia písomného dodatku k tejto Zmluve.

* 1. Odovzdanie a prevzatie plnenia potvrdí Kupujúci na Preberacom protokole, na dodacom liste, alebo na príslušných prepravných dokladoch, ktorý podpíšu obe zmluvné strany, a ktorý bude obsahovať stručný popis plnenia, potvrdenie o vykonaní predpísaných skúšok, ako aj potvrdenie o testovaní plnenia v rámci akceptačného konania a popis výsledkov tohto konania, čitateľné mená a podpisy podpisujúcich osôb a dátum prevzatia plnenia. V prípade, že má Tovar pri preberaní zjavné vady, alebo doklady, ktoré majú byť s Tovarom dodané nie sú kompletné, alebo Tovar je dodaný v menšom množstve, resp. nekompletný, alebo Dokumentácia nie je kompletná, je Kupujúci oprávnený odmietnuť prevzatie Tovaru, resp. plnenia dodaného na základe tejto Zmluvy. O odmietnutí prevzatia Tovaru, resp. plnenia s popisom vád, ktoré boli dôvodom na odmietnutie prevzatia Tovaru sa spíše písomný záznam. V prípade, že Kupujúci prevezme Tovar s vadami, budú vady popísané v Preberacom protokole, dodacom liste, alebo v príslušných prepravných dokladoch s určením termínu na odstránenie vád.
  2. Kupujúci má právo odmietnuť prevzatie Tovaru dodaného v zjavne poškodenom obale alebo v obale vykazujúcom známky poškodenia.
  3. Vlastnícke právo a nebezpečenstvo škody  prechádza z Predávajúceho na Kupujúceho okamihom protokolárneho odovzdania a prevzatia plnenia.

**Kúpna cena a platobné podmienky**

* 1. Zmluvné strany sa dohodli, že kúpna cena plnenia dodávaného na základe tejto Zmluvy je dohodnutá v súlade s Právnymi predpismi bez dane z pridanej hodnoty (ďalej len „DPH“) a jednotkové ceny plnenia sú uvedené a bližšie špecifikované v Prílohe č. 3 tejto Zmluvy (ďalej len „Špecifikácia Kúpnej ceny“).
  2. Ku Kúpnej cene za dodané plnenie vypočítanej podľa Špecifikácie Kúpnej ceny Predávajúci uplatní daň z pridanej hodnoty (DPH) v zmysle Právnych predpisov.
  3. Kúpna cena je splatná v lehote splatnosti riadne vystavenej a doručenej faktúry, ktorú je Predávajúci oprávnený vystaviť po podpise Preberacieho protokolu, dodacieho listu alebo príslušných prepravných dokladov Kupujúcim za každé plnenie podľa Zmluvy, ktorá musí spĺňať obsahové náležitosti v zmysle Právnych predpisov a tejto Zmluvy, a ktorej neoddeliteľnou súčasťou bude kópia Preberacieho protokolu alebo dodacieho listu.
  4. V Kúpnej cene sú zahrnuté všetky náklady na dodanie plnenia Kupujúcemu, najmä, nie však výlučne, náklady na obstaranie, pracovnú silu, technické vybavenie, administratívne náklady spracúvania Objednávok, ich kompletizácie, dopravné náklady a náklady na balenie a vykladanie Tovaru v mieste dodania Tovaru v zmysle tejto Zmluvy alebo Objednávky, prípadné dane, clá, správne a iné poplatky vyberané akýmkoľvek orgánom štátnej správy, pokiaľ nie je v tejto Zmluve (vrátane jej príloh) dohodnuté inak.
  5. Lehota splatnosti faktúr vystavených Predávajúcim je 60 dní od ich doručenia Kupujúcemu a úhrada bude vykonaná bezhotovostným bankovým prevodom v mene, ktorá je dohodnutá pre Kúpnu cenu na účet Predávajúceho uvedený na faktúre. Za deň splnenia peňažného záväzku Kupujúceho sa považuje deň odpísania dlžnej sumy z účtu Kupujúceho v prospech účtu Predávajúceho. Zmluvné strany sa dohodli, že pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, je posledným dňom lehoty splnenia peňažného záväzku najbližší nasledujúci pracovný deň a druhá zmluvná strany bude tento deň akceptovať ako deň včasného splnenia peňažného záväzku. Predávajúci je povinný zabezpečiť, aby bankový účet uvedený na faktúre bol oznámený Finančnému riaditeľstvu SR v zmysle ust. § 6 Zákona o DPH. V prípade, že sa bankový účet uvedený na faktúre nebude nachádzať v Zozname účtov a Kupujúci uhradí faktúru na tento účet, Predávajúci sa zaväzuje nahradiť Kupujúcemu akúkoľvek škodu, ktorá Kupujúcemu vznikne, najmä v súvislosti s ručením za nezaplatenú DPH uplatneným správcom dane voči Kupujúcemu. Ak sa Kupujúci dozvie, že čislo bankového účtu Predávajúceho, na ktorý má byť vykonaná úhrada faktúry, sa nenachádza v Zozname účtov, je oprávnený faktúru neuhradiť, pričom Predávajúcemu nevzniká nárok na žiadne zmluvné ani zákonné sankcie, vrátane úroku z omeškania a zmluvnej pokuty a Predávajúci nie je v tomto prípade ani oprávnený uplatniť si u Kupujúceho akúkoľvek sankciu za neskorú úhradu. Úhrada bude Kupujúcim vykonaná po tom, čo Predávajúci preukáže splnenie oznamovacej povinnosti v zmysle ust. § 6 Zákona o DPH.
  6. Ku každej faktúre musí byť priložená kópia Preberacieho protokolu, dodacieho listu alebo príslušných prepravných dokladov potvrdzujúca prevzatie Tovaru, resp. plnenia Kupujúcim a v prípade dovozu Tovaru z tretích krajín (t.j. z krajín, ktoré nie sú členskými štátmi Európskej únie) aj colné vyhlásenie na prepustenie Tovaru.
  7. Predávajúci je oprávnený doručovať Kupujúcemu faktúry aj v elektronickej forme na adresu: doslefaktury@spp-distribucia.sk, týmto nie je dotknuté oprávnenie Kupujúceho požadovať od Predávajúceho faktúry v listinnej forme.
  8. Okrem náležitostí v zmysle Právnych predpisov musí faktúra obsahovať náležitosti v zmysle Prílohy č. 1 Zmluvy (VOP Kupujúceho).
  9. Pokiaľ Predávajúci doručí Kupujúcemu faktúru s uvedeným bankovým účtom určeným na jej úhradu odlišným než je bankový účet Predávajúceho uvedený v Zmluve, je Predávajúci na žiadosť Kupujúceho povinný oznámiť Kupujúcemu písomne s úradne overeným podpisom (overeným notárom alebo na obci) osoby resp. osôb oprávnených konať za Predávajúceho v zmysle zápisu v obchodnom registri alebo Osoby oprávnenej vo veciach zmluvných Predávajúceho, že došlo k zmene jeho bankového účtu určeného na úhrady podľa tejto Zmluvy, pričom uvedie identifikáciu tohto bankového účtu v rozsahu IBAN a SWIFT. Doručením žiadosti Kupujúceho Predávajúcemu podľa predchádzajúcej vety tohto bodu Zmluvy sa prerušuje plynutie doby splatnosti faktúry a to až do doručenia riadneho oznámenia nového bankového účtu Predávajúcim Kupujúcemu s náležitosťami podľa ustanovení tohto bodu Zmluvy. Pokiaľ je Predávajúci platcom DPH musí oznámenie nového bankového účtu obsahovať vyhlásenie Predávajúceho, že nový účet uvedený v tomto oznámení je oznámený Finančnému riaditeľstvu SR v zmysle ust. § 6 Zákona o DPH. Ostatné ustanovenia Zmluvy týkajúce sa podmienok fakturácie nie sú ustanoveniami tohto bodu Zmluvy dotknuté.

**Inflačná doložka**

* 1. Zmluvné strany sa dohodli, že Predávajúci je oprávnený Kúpnu cenu Tovaru jednostranne zvýšiť o priemernú ročnú mieru inflácie meranú indexom spotrebiteľských cien, zverejnenú Štatistickým úradom SR (ďalej aj ako „Miera inflácie“), za podmienok upravených nižšie (ďalej aj ako „Právo na zvýšenie Kúpnej ceny“).
  2. Právo na zvýšenie Kúpnej ceny je Predávajúci oprávnený uplatniť prvý krát v kalendárnom roku 2026, najskôr však po uplynutí 12 mesiacov odo dňa trvania platnosti a účinnosti tejto Zmluvy a to do 30 dní po uplynutí uvedenej lehoty a v každom nasledujúcom kalendárnom roku trvania Zmluvy, vždy len do konca kalendárneho mesiaca, ktorý nasleduje po kalendárnom mesiaci, v ktorom Štatistický úrad SR oficiálne uverejní Mieru inflácie za predchádzajúci kalendárny rok.
  3. Právo na zvýšenie Kúpnej ceny vzniká len v prípade, že Miera inflácie presiahne 2% (slovom: dve percentá). Pre vylúčenie pochybností sa uvádza, že v prípade zápornej Miery inflácie (deflácia) Právo na zvýšenie Kúpnej ceny nevzniká a zároveň sa Kúpna cena Tovaru ani neznižuje.
  4. Pre vylúčenie pochybností sa uvádza, že Právo na zvýšenie Kúpnej ceny možno v kalendárnom roku uplatniť vždy len raz. V prípade, že Predávajúci Právo na zvýšenie Kúpnej ceny v konkrétnom kalendárnom roku za podmienok dohodnutých v tejto Zmluve neuplatní, stráca nárok uplatňovať Právo na zvýšenie Kúpnej ceny za toto obdobie.
  5. Právo na zvýšenie Kúpnej ceny musí Predávajúci u Kupujúceho uplatniť v písomnej forme, pričom Kupujúcemu zároveň zašle Špecifikáciu Kúpnej ceny s prehľadne zobrazenými pôvodnými ako aj zvýšenými cenami jednotlivých tovarových položiek a podrobnosťami výpočtu zvýšenia. Pre vylúčenie pochybností sa uvádza, že uplatnenie Práva na zvýšenie Kúpnej ceny je účinné momentom jeho doručenia Kupujúcemu.
  6. Kúpna cena Tovaru sa, na základe uplatnenia Práva na zvýšenie Kúpnej ceny Predávajúcim u Kupujúceho, zvyšuje momentom doručenia písomnej akceptácie uplatnenia Práva na zvýšenie Kúpnej ceny Kupujúcim Predávajúcemu (postačí aj vo forme emailu zaslaného Oprávnenou osobou Kupujúceho vo veciach zmluvných na emailovú adresu Predávajúceho uvedenú v bode 10.1), v ktorej bude uvedená akceptovaná zvýšená Kúpna cena Tovaru (ďalej aj ako „Akceptácia zvýšenej Kúpnej ceny“). Akceptáciu zvýšenej Kúpnej ceny je Kupujúci povinný Predávajúcemu zaslať do 30 dní od uplatnenia Práva na zvýšenie Kúpnej ceny Predávajúcim, a to len za predpokladu, že Právo na zvýšenie Kúpnej ceny bolo Predávajúcim uplatnené riadne a za podmienok vyplývajúcich z tejto Zmluvy.
  7. Pre vylúčenie pochybností sa uvádza, že Kúpna cena Tovaru zvýšená na základe uplatnenia Práva na zvýšenie Kúpnej ceny sa uplatní až na Čiastkové zmluvy založené Objednávkami doručenými Kupujúcim Predávajúcemu po momente doručenia Akceptácie zvýšenej Kúpnej ceny Predávajúcemu, a to bez ohľadu na moment potvrdenia (akceptácie) konkrétnej Objednávky Predávajúcim.
  8. Zároveň v prípade uplatnenia Práva na zvýšenie Kúpnej ceny Predávajúcim riadne a za podmienok vyplývajúcich z tejto Zmluvy Kupujúci nie je až do momentu doručenia Akceptácie zvýšenej Kúpnej ceny oprávnený vystaviť Objednávku, t.j. Kupujúcemu opäť vznikne právo na vystavenie Objednávky až po doručení Akceptácie zvýšenej Kúpnej ceny Kupujúcim Predávajúcemu.
  9. Celkové zvýšenie Kúpnej ceny na základe Práva na zvýšenie Kúpnej ceny za žiadnych okolností nesmie presiahnuť 13% z pôvodnej Kúpnej ceny Tovaru.

**Práva a povinnosti zmluvných strán**

1. Predávajúci poskytuje plnenie, ktoré je predmetom tejto Zmluvy, na svoje náklady a na svoje nebezpečenstvo, s vynaložením odbornej starostlivosti, efektívne a v súlade s najlepšími profesionálnymi zvyklosťami, tak aby bol splnený účel podľa tejto Zmluvy.
2. Predávajúci zodpovedá za odbornú spôsobilosť svojich zamestnancov, subdodávateľov, resp. tretích osôb podieľajúcich sa na plnení tejto Zmluvy, za kvalitu vykonaných činností a za pravdivosť údajov uvedených v Dokumentácii.
3. Predávajúci je pri plnení Zmluvy povinný postupovať tak, aby jeho činnosťou nedošlo k škode na majetku Kupujúceho alebo tretích osôb, za prípadné škody spôsobené svojim výkonom zodpovedá v plnej výške.
4. Povinnosti zmluvných strán týkajúce sa bezpečnosti a ochrany zdravia pri práci, ochrany pred požiarmi a ochrany životného prostredia sa riadia príslušnými ustanovenia Prílohy č. 5 Zmluvy (Práva a povinnosti týkajúce sa BOZP, OPP a ochrany životného prostredia).

**Ochrana Dôverných informácií a Osobných údajov**

1. Povinnosti zmluvných strán týkajúce sa ochrany Dôverných informácií a Osobných údajov sa riadia príslušnými ustanoveniami Prílohy č. 1 Zmluvy (VOP Kupujúceho) a platia bez ohľadu na ukončenie platnosti a účinnosti tejto Zmluvy.

**Kybernetická bezpečnosť**

1. Predávajúci si je vedomý, že Kupujúci je v zmysle zákona č. 69/2018 Z.z. o kybernetickej bezpečnosti v platnom znení (ďalej len „Zákon o kybernetickej bezpečnosti“) prevádzkovateľom základnej služby zapísaným v registri prevádzkovateľov základnej služby, ktorý prevádzkuje kritickú základnú službu (v sektore energetika v podsektore plyn).
2. Predávajúci sa zaväzuje spracovávať informácie, ktoré by mohli mať vplyv na kritickú základnú službu Kupujúceho, alebo ktoré by sa mohli týkať kybernetickej bezpečnosti sietí a informačných systémov Kupujúceho tak, aby nebola narušená ich dostupnosť, dôvernosť, autentickosť a integrita.
3. Zmluvné strany sa zaväzujú, že v prípade, ak im na základe Zákona o kybernetickej bezpečnosti vznikne povinnosť uzavrieť zmluvu o zabezpečení plnenia bezpečnostných opatrení a notifikačných povinností, budú postupovať podľa Zákona o kybernetickej bezpečnosti a uzavrú písomnú zmluvu za účelom zabezpečenia plnenia bezpečnostných opatrení a notifikačných povinností a/alebo uskutočnia všetky úkony v súlade s ustanoveniami uvedeného zákona tak, aby bolo možné realizovať plnenie v zmysle Zmluvy. Porušenie povinností vyplývajúcich pre Predávajúceho zo Zmluvy o zabezpečení plnenia bezpečnostných opatrení a notifikačných povinností sa bude považovať za podstatné porušenie zmluvných povinností zo strany Predávajúceho.

**Subdodávateľ**

1. Každá zmluva, na základe ktorej Predávajúci poverí tretiu osobu vykonávaním činností podľa tejto Zmluvy, sa považuje za zmluvu uzavretú so subdodávateľom.
2. Predávajúci je povinný pred uzatvorením zmluvy so subdodávateľom oznámiť Kupujúcemu, že niektoré činnosti podľa tejto Zmluvy má záujem vykonávať prostredníctvom konkrétneho subdodávateľa. Kupujúci má právo oznámiť Predávajúcemu, že nesúhlasí s plnením tejto Zmluvy prostredníctvom daného subdodávateľa, avšak iba zo závažných dôvodov, ktoré musí Predávajúcemu písomne oznámiť.
3. Zoznam subdodávateľov Predávajúceho, ktorý predložil Predávajúci do času uzavretia tejto Zmluvy spolu s uvedením údajov o všetkých známych subdodávateľoch v zmysle § 41 ZoVO, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 4 tejto Zmluvy. Predávajúci je povinný písomne oznámiť Kupujúcemu akúkoľvek zmenu údajov o subdodávateľovi, a to do piatich pracovných dní odo dňa, kedy sa Predávajúci dozvedel o tejto zmene. K zmene subdodávateľa môže dôjsť len po odsúhlasení Kupujúcim na základe aktualizovania Prílohy č. 4 Zmluvy, k čomu môže dôjsť aj vzájomným odsúhlasením prostredníctvom elektronickej komunikácie Oprávnených osôb vo veciach zmluvných Predávajúceho a Kupujúceho bez potreby uzavretia písomného dodatku k tejto Zmluve. Predávajúci je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).
4. Zmluva so subdodávateľom nesmie vytvárať akékoľvek právne vzťahy medzi subdodávateľom a  Kupujúcim.
5. Predávajúci zodpovedá za konanie, neplnenie a nedbanlivosť svojich subdodávateľov a ich pracovníkov tak, ako by išlo o konanie, neplnenie a nedbanlivosť Predávajúceho, jeho zástupcov alebo pracovníkov.
6. Subdodávatelia musia spĺňať všetky požiadavky ustanovené pre uzavretie Zmluvy medzi Kupujúcim a Predávajúcim.
7. Časť plnenia podľa tejto Zmluvy, ktorej poskytovaním Predávajúci poveril na základe zmluvného vzťahu subdodávateľa, nesmie tento subdodávateľ zveriť tretej osobe. Predávajúci je povinný zabezpečiť, aby bol tento zákaz obsiahnutý v zmluve uzavretej so subdodávateľom.

**Zákaz nelegálneho zamestnávania**

1. Predávajúci sa zaväzuje neporušovať zákaz nelegálneho zamestnávania. Ak Predávajúci plnenie v zmysle Zmluvy, resp. akúkoľvek jeho časť, poskytuje prostredníctvom závislej práce, zaväzuje sa ho poskytovať len prostredníctvom osôb s ktorými má riadne založený pracovnoprávny vzťah a u ktorých boli splnené všetky podmienky na ich zamestnávanie a zároveň len prostredníctvom osôb, v súvislosti so zamestnávaním ktorých, sú splnené všetky právne povinnosti v oblasti odvodov na sociálne a zdravotné zabezpečenie zamestnancov (vrátane povinného poistenia) ako i daňových odvodov, a to v zmysle Právnych predpisov ako i právneho poriadku krajiny, v ktorej je Predávajúci rezidentom.
2. Predávajúci je povinný za účelom preukázania riadneho plnenia povinností podľa ustanovenia bodu 5.16 tejto Zmluvy na požiadanie Kupujúceho bezodkladne, najneskôr do 3 pracovných dní Kupujúcemu poskytnúť doklady a osobné údaje fyzických osôb, prostredníctvom ktorých poskytuje plnenie v zmysle Zmluvy, resp. akúkoľvek jeho časť. Dokladmi podľa predchádzajúcej vety sa rozumejú najmä avšak nielen dokumenty preukazujúce vznik pracovnoprávneho vzťahu a splnenie ohlasovacích povinností v oblasti odvodov na sociálne a zdravotné zabezpečenie ako i daňových odvodov.
3. Porušenie povinností podľa ustanovení bodov 5.16 a 5.17 tejto Zmluvy Predávajúcim sa považuje za podstatné porušenie Zmluvy, ktoré zakladá právo Kupujúceho odstúpiť od Zmluvy.
4. Predávajúci sa zaväzuje uhradiť Kupujúcemu náhradu škody, ktorá Kupujúcemu vznikne v súvislosti s uložením sankcie zo strany akéhokoľvek príslušného orgánu pre porušenie povinností Predávajúceho podľa ustanovenia bodu 5.16 tejto Zmluvy aj formou vystavenia faktúry splatnej do 14 dní od jej doručenia Predávajúcemu. Povinnosť nahradiť škodu podľa predchádzajúcej vety sa vzťahuje i na prípady uloženia sankcie Kupujúcemu pre porušenie povinnosti Kupujúceho odmietnuť službu, resp. plnenie poskytované v rozpore s ustanovením bodu 5.16 tejto Zmluvy, a to bez ohľadu na prípadné splnenie povinností Predávajúceho v zmysle ustanovenia bodu 5.17 tejto Zmluvy.

**Hodnota zákazky**

1. Celková odplata Kupujúceho Predávajúcemu za plnenie podľa tejto Zmluvy (finančný limit zákazky) je maximálne [bude doplnené Obstarávateľom] EUR bez DPH. Uvedenie maximálnej celkovej odplaty nezakladá právo Predávajúceho na poskytnutie plnenia v takomto objeme a Kupujúci je oprávnený požadovať od Predávajúceho aj iba podstatne nižší objem plnenia alebo plnenie nepožadovať vôbec.

**Niektoré ustanovenia týkajúce sa zodpovednosti za vady**

* 1. Predávajúci zodpovedá za vady plnení (Tovar vrátane softvérového vybavenia, SW nástroj, Súvisiace plnenia, Dokumentácia) dodaných podľa tejto Zmluvy, ktoré mali v okamihu ich prevzatia, ako aj v prípade, keď sa vada stane zjavnou až po tomto okamihu (skryté vady).
  2. Predávajúci nenesie zodpovednosť za chyby a vady plnení, ktoré vznikli v dôsledku neodbornej prevádzky, obsluhy, manipulácie a údržby Tovaru a/alebo SW nástroja, resp. ich používaním v rozpore s návodom na použitie, s inštalačnými podmienkami dodanými Predávajúcim, resp. s obvyklým spôsobom užívania. Predávajúci však zodpovedá za akúkoľvek inú vadu, rôznu od bežného opotrebenia, ktorá vznikne aj po okamihu uvedenom v predchádzajúcom bode, ak táto vada vznikne v súvislosti s postupom Kupujúceho (napr. vady, ktoré vzniknú poškodením Tovaru Kupujúcom, jeho pracovníkom alebo inou stranou, alebo v dôsledku konania Kupujúceho, jeho pracovníka alebo inej strany) plne v súlade so záručnými podmienkami, návodom na použitie, alebo inými dokladmi dodanými Predávajúcim, resp. s obvyklým spôsobom užívania Tovaru a/alebo SW nástroja.
  3. Plnenie musí spĺňať Kybernetickú bezpečnosť plnenia, a to aj po celú dobu trvania záručnej doby. Za týmto účelom je Predávajúci povinný najmä vykonávať a zabezpečovať bezpečnostné aktualizácie / opravy softvéru dodaného na základe tejto Zmluvy vydané ich výrobcami, pravidelné aktualizácie softvéru na základe odporúčaní výrobcov softvéru vrátane poskytnutia alebo zabezpečenia licencií, a to všetko na vlastné náklady tak, aby plnenie spĺňalo bezpečnostné požiadavky a bezpečnostné opatrenia aktuálne platných Právnych predpisov na úseku kybernetickej bezpečnosti. Zmluvné strany sa dohodli, že tieto náklady sa považujú za už zahrnuté v Kúpnej cene.
  4. Záručná doba (ďalej len „záruka“) na plnenia dodané podľa tejto Zmluvy je 36 mesiacov od protokolárneho odovzdania a prevzatia plnenia, s výnimkou záruky na vlastnosti a funkčnosť softvérového plnenia dodávaného na základe tejto Zmluvy zodpovedajúce účelu jeho obvyklého využitia, na ktoré je záručná doba rovnaká ako trvanie licencie.
  5. V prípade, ak Poskytovateľ vystavil a vyplnil záručný list, má táto doba alebo záručný list prednosť pred ustanoveniami Zmluvy, pokiaľ priznáva Kupujúcemu väčší rozsah práv na poskytnutie záruky a prípadného záručného plnenia zo strany Predávajúceho.
  6. Ak má plnenie dodané podľa tejto Zmluvy, resp. jeho časť vady, Kupujúci tieto písomne oznámi Predávajúcemu (ďalej len „Oznámenie vád“) spolu so stručným popisom vád.
  7. Zmluvné strany sa dohodli, že Predávajúci je povinný poskytnúť Kupujúcemu ním zvolené záručné plnenie. V prípade, ak si Kupujúci zvolí odstránenie vady dodaním nového Tovaru za vadný Tovar, je Predávajúci povinný dodať Tovar, ktorý spĺňa vlastnosti a špecifikáciu v zmysle tejto Zmluvy a jej príloh, najmä Prílohy č. 2 Zmluvy.
  8. Predávajúci sa zaväzuje začať s odstraňovaním vád bezodkladne odo dňa Oznámenia vád Kupujúcim a vady odstrániť do 3 dní odo dňa Oznámenia vád, ak sa zmluvné strany nedohodnú inak. Pri vadách, ktoré môžu obmedziť alebo znemožniť prevádzkovú činnosť Kupujúceho, ohroziť bezpečnosť, zdravie, životné prostredie alebo spôsobiť škodu na majetku Kupujúceho, je Kupujúci oprávnený vykonať na náklady Predávajúceho všetky nevyhnutné úkony smerujúce k odvráteniu vzniku škody a/alebo vadu na náklady Predávajúceho odstrániť, pričom Predávajúci je povinný poskytnúť Kupujúcemu všetku potrebnú súčinnosť, ak o to Kupujúci Predávajúceho požiada a ďalšie kroky smerujúce k odstráneniu vady uskutočniť bezodkladne po Oznámení vád Kupujúcim. O odstránení vád zmluvné strany spíšu osobitný záznam.
  9. Pod odstránením záručnej vady Tovaru a/alebo SW nástroja opravou sa rozumie vykonanie všetkých nevyhnutných úkonov potrebných k uvedeniu Tovaru a/alebo SW nástroja do stavu plnej technickej funkčnosti, najmä, nie však výlučne diagnostika, oprava, prevzatie Tovaru za účelom diagnostiky a/alebo odstránenia vady, ak ich nie je možné realizovať na pracovisku Kupujúceho, na ktorom sa Tovar nachádza a jeho vrátenie Kupujúcemu späť na pracovisko odkiaľ bol Tovar Predávajúcim prevzatý, bezodplatné dodanie (originál) náhradných dielov a materiálu určených na odstránenie záručnej vady Tovaru.
  10. Ak má plnenie vady, Kupujúci tieto písomne oznámi Predávajúcemu (ďalej len „Oznámenie vád“) spolu so stručným popisom vád nasledovne:

1. elektronicky na adrese *[doplniť]* alebo
2. telefonicky na telefónnom čísle *[doplniť]* prípadne na telefónnych číslach Oprávnených osôb Predávajúceho uvedených v bode 10.1 tejto Zmluvy,

pričom pre vylúčenie pochybností sa uvádza, že voľba spôsobu predloženia Oznámenia vád je na uvážení Kupujúceho. Predávajúci sa zaväzuje zabezpečiť nepretržitú funkčnosť týchto kontaktov.

* 1. Oznámenie vád obsahuje najmä:

1. stručný popis vady, pričom pre vylúčenie pochybností sa uvádza, že tento popis nemusí zodpovedať popisu osoby odborne zdatnej v tejto oblasti a postačuje popis bežného užívateľa, prípadne Kupujúcim zvolené záručné plnenie napr. výmena Tovaru;
2. adresu konkrétneho pracoviska Kupujúceho, na ktorom sa nachádza plnenie najmä Tovar, vo vzťahu ku ktorému má byť poskytnuté záručné plnenie;
3. údaje o kontaktnej osobe (pracovníkovi Kupujúceho), ktorá Oznámenie vád predkladá (meno, priezvisko, e-mail a telefónne číslo);
4. dátum a čas predloženia Oznámenia vád.
   1. Doručenie Oznámenia vád je Predávajúci povinný potvrdiť:
5. elektronicky na nasledovnej e-mailovej adrese: [bude doplnené Obstarávateľom] @spp-distribucia.sk.
6. telefonicky na čísle: [bude doplnené Obstarávateľom], ak Kupujúci predložil Oznámenie vád telefonicky, pričom potvrdenie doručenia Oznámenia vád Predávajúci následne bez zbytočného odkladu doručuje aj elektronicky na adresu uvedenú v bode 6.10 a. Zmluvy.

Pre vylúčenie pochybností sa uvádza, že nepotvrdenie doručenia Oznámenia vád zo strany Predávajúceho nezakladá domnienku nepredloženia Oznámenia vád a Predávajúceho nezbavuje zodpovednosti za porušenie povinností v zmysle tejto Zmluvy.

* 1. Miestom vykonania záručného servisu (poskytnutia záručného plnenia) vrátane prevzatia/vrátenia Tovaru je pracovisko Kupujúceho na území Slovenskej republiky, na ktorom sa nachádza Tovar, vo vzťahu ku ktorému má byť poskytnuté záručné plnenie, ak sa zmluvne strany nedohodnú inak. Zmluvné strany sa môžu dohodnúť na určení iného miesta servisného zásahu, v takom prípade zabezpečí dopravu vadného Tovaru na dohodnuté miesto Predávajúci na vlastné náklady.
  2. V prípade, že si odstránenie vady vyžaduje dlhší čas ako 3 dni odo dňa Oznámenia vád, Predávajúci sa zaväzuje poskytnúť bezplatne náhradné plnenie (najmä Tovar vrátane softvérového vybavenia, SW nástroj) rovnakého druhu a kvality s porovnateľným príslušenstvom do odstránenia vady.
  3. Práva a povinnosti zmluvných strán týkajúce sa zodpovednosti za vady sa riadia príslušnými ustanoveniami Prílohy č. 1 (VOP Kupujúceho).

**Zmluvné sankcie**

* 1. V prípade omeškania s plnením peňažných záväzkov si veriteľ môže uplatniť úrok z omeškania vo výške 0,02 % z nezaplatenej sumy za každý deň omeškania.
  2. Kupujúci si môže v prípade omeškania s dodaním plnenia (vrátane omeškania s dodaním dokladov vzťahujúcich sa na plnenie) uplatniť u Predávajúceho zmluvnú pokutu vo výške 0,2 % z Kúpnej ceny za každý aj začatý deň omeškania aj formou vystavenia faktúry splatnej do 14 dní od jej doručenia Predávajúcemu.
  3. Kupujúci si môže v prípade vykonávania opakovaných akceptačných a/alebo penetračných testov podľa bodu 3.6 Zmluvy uplatniť u Predávajúceho zmluvnú pokutu vo výške 500,- EUR opakovane aj formou vystavenia faktúry splatnej 14 dní od jej doručenia Predávajúcemu.
  4. Kupujúci si môže v prípade, že Predávajúci poruší povinnosť týkajúcu sa zmeny subdodávateľa podľa bodu 5.11 tejto Zmluvy, uplatniť za každý jednotlivý prípad porušenia osobitne zmluvnú pokutu voči Predávajúcemu vo výške 500,- EUR aj formou vystavenia faktúry splatnej do 14 dní od jej doručenia Predávajúcemu.
  5. Pre vylúčenie pochybností sa pre účely výpočtu sankcií podľa Zmluvy Kúpnou cenou rozumie Kúpna cena bez DPH.
  6. Uplatnením zmluvných pokút podľa tohto článku nie je dotknutý nárok Kupujúceho na náhradu škody, ktorá mu vznikla z nesplnenia povinnosti zabezpečenej zmluvnou pokutou, v plnej výške. Uplatnením zmluvných pokút podľa tohto článku nie sú taktiež dotknuté nároky Kupujúceho z vád plnenia a ostatné práva Kupujúceho vyplývajúce zo Zmluvy.

**Autorské práva a licenčná zmluva**

* 1. Predmetom plnenia podľa tejto Zmluvy je i poskytnutie alebo zabezpečenie poskytnutia licenčných práv k softvéru dodávaného na základe tejto Zmluvy (softvérové vybavenie Routera a SW nástroj na hromadnú správu Routerov), ktorý je autorským dielom v súlade s § 3 a/alebo § 4 Autorského zákona, Predávajúcim Kupujúcemu (ďalej len „Softvér“) a to v rozsahu potrebnom pre riadne licenčné pokrytie plnenia dodávaného na základe tejto Zmluvy, pričom pre vylúčenie akýchkoľvek pochybností sa zmluvné strany dohodli, že v prípade, ak by po uzavretí Zmluvy vyšlo najavo, že rozsah (množstvo) a vecný rozsah licencií nie je dostatočný pre dodané plnenie, Predávajúci sa zaväzuje poskytnúť, resp. zabezpečiť poskytnutie licenčných práv k Softvéru v potrebnom rozsahu (množstve), a to na vlastné náklady, pričom Predávajúci sa zaväzuje uhradiť taktiež akékoľvek ďalšie náklady, ktoré Kupujúcemu vzniknú v dôsledku nedostatočného rozsahu licencií k Softvéru poskytnutého podľa tejto zmluvy Predávajúcim (akékoľvek nároky autora Softvéru, náklady softvérového auditu vykonaného autorom Sofrvéru alebo inou oprávnenou osobou a podobne).
  2. Predávajúci vyhlasuje, že
     1. je z titulu licencie alebo sublicencie alebo na základe iných právnych skutočností oprávneným z majetkových práv k Softvéru v rozsahu v akom v zmysle Zmluvy poskytuje (udeľuje) Kupujúcemu ako nadobúdateľovi licenciu alebo sublicenciu a má súhlas autora Softvéru na udelenie sublicencie,
     2. alebo v prípade, ak Predávajúci nie je z titulu licencie alebo sublicencie alebo iných právnych skutočností oprávneným z majetkových práv k Softvéru (t.j. nie je účastníkom licenčného vzťahu k Softvéru, ale nadobudnutie licencie pre Kupujúceho len sprostredkúva alebo iným spôsobom zabezpečuje), je oprávnený na sprostredkovanie alebo iné zabezpečenie riadneho vzniku licenčného vzťahu medzi autorom Softvéru resp. oprávneným z majetkových práv k Softvéru a Kupujúcim.
  3. Predávajúci uzatvorením Zmluvy udeľuje Kupujúcemu ako nadobúdateľovi súhlas (licenciu alebo sublicenciu) na používanie Softvéru, ktorý je nevyhhnutný na prevádzkovanie Routera a hromadnú správu Routerov, za podmienok a v rozsahu stanovenom touto Zmluvou v súlade s účelovým určením Softvéru v nasledovnom rozsahu: vecne určenú pokiaľ ide o spôsob použitia v zmysle bodu 8.5 Zmluvy, územne neobmedzenú, nevýhradnú, a to na celú dobu trvania majetkových práv k autorskému dielu v zmysle Autorského zákona. Pre vylúčenie pochybností sa uvádza, že doba trvania majetkových práv k autorskému dielu je takto určená v zmysle ustanovenia § 32 Autorského zákona, resp. podľa charakteru autorského diela v zmysle osobitných ustanovení Autorského zákona a nejde o prípad neurčenia času, na ktorý sa licencia udeľuje v zmysle ustanovenia § 68 Autorského zákona.
  4. Pokiaľ z dôvodu, že Predávajúci nie je účastníkom licenčného vzťahu k Softvéru, ale nadobudnutie licencie alebo sublicencie pre Kupujúceho len sprostredkúva alebo iným spôsobom zabezpečuje, nie je na použitie Softvéru udelená licencia alebo sublicencia podľa ustanovenia bodu 8.3 Zmluvy, je Predávajúci povinný zabezpečiť poskytnutie licencie alebo sublicencie oprávnenou osobou Kupujúcemu, a to licencie alebo sublicencie územne neobmedzenej, nevýhradnej, na celú dobu trvania majetkových práv k autorskému dielu v zmysle Autorského zákona, vecne určenej pokiaľ ide o spôsob použitia v zmysle bodu 8.5 Zmluvy, tak aby autorovi Softvéru alebo inej osobe nevznikli v súvislosti s poskytnutím licencie alebo sublicencie žiadne nároky voči Kupujúcemu, najmä avšak nielen nárok na licenčnú odmenu alebo obdobnú odplatu.
  5. Kupujúci ako nadobúdateľ licencie alebo sublicencie je oprávnený použiť Softvér nasledovne:

1. používať programové moduly Softvéru na svojich zariadeniach a serveroch bez obmedzenia počtu používateľov programových modulov a v prípade SW nástroja aj bez obmedzenia počtu spravovaných Routerov; za týmto účelom je Kupujúci oprávnený vyhotoviť potrebné rozmnoženiny Softvéru ako celku alebo jeho jednotlivých modulov, resp. ktorejkoľvek jeho časti;
2. zhotoviť a udržiavať zálohové kópie programových modulov Softvéru pre zabezpečovací účel, alebo na nahradenie oprávnene nadobudnutej inštalácie programového modulu Softvéru, ak sa pôvodná inštalácia zničila alebo inak poškodila;
3. spracovať, konfigurovať a adaptovať (kastomizovať) Softvér, v rozsahu potrebnom pre použitie v prostredí Kupujúceho.
4. spravovať a meniť konfiguráciu užívateľského Softvéru pre Routery.
   1. Pokiaľ je súčasťou plnenia podľa Zmluvy výsledok tvorivej činnosti autora chránený ako predmet duševného vlastníctva v zmysle ustanovenia § 3 a/alebo § 4 Autorského zákona, najmä ak Predávajúci vymyslí, navrhne, zhotoví, vypracuje, naprojektuje alebo vyvinie pre Kupujúceho poítačový program, programové vybavenie, moduly, softvérové aplikácie (ďalej len „iné autorské dielo“), Predávajúci poskytuje Kupujúcemu nevýhradnú, vecne a územne neobmedzenú licenciu na použitie autorského diela alebo ktorejkoľvek jeho časti, a to na celú dobu trvania majetkových práv k autorskému dielu v zmysle Autorského zákona. Pre vylúčenie pochybností sa uvádza, že doba trvania majetkových práv k autorskému dielu je takto určená v zmysle ustanovenia § 32 Autorského zákona, resp. podľa charakteru autorského diela v zmysle osobitných ustanovení Autorského zákona a nejde o prípad neurčenia času, na ktorý sa licencia udeľuje v zmysle ustanovenia § 68 Autorského zákona. Kupujúci má právo použiť autorské dielo na akýkoľvek účel, má právo autorské dielo rozmnožovať, inštalovať a rozširovať. Na základe tejto licencie (a odovzdaných zdrojových kódov, strojových kódov) je taktiež Kupujúci alebo ním poverená osoba oprávnená akokoľvek modifikovať, prepracovať, dopracovať, spracovať, adaptovať (kastomizovať) alebo zmeniť autorské dielo alebo jeho časť alebo vytvoriť odvodené autorské dielo a takéto autorské dielo používať. Zmluvné strany sa dohodli, že ustanovenia tohto článku Zmluvy sa primerane vzťahujú aj Dokumentáciu vypracovanú a doklady poskytované v rámci plnenia v zmysle Zmluvy, a to vrátane ustanovení o udelenej licencii.
   2. Vlastnícke právo k zobrazeniu Softvéru (nosičom, na ktorých je uložené) alebo jeho časti alebo k inému autorskému dielu Kupujúci ako nadobúdateľ nadobudne dňom prevzatia tohto zobrazenia (nosičov, na ktorých je uložené), ktoré je povinný Predávajúci ako poskytovateľ dodať Kupujúcemu.
   3. Odplata za udelenie licencie alebo sublicencie a ostatných súhlasov podľa Zmluvy, ako aj sprostredkovanie alebo zabezpečenie poskytnutia licencie alebo sublicencie je zahrnutá v Kúpnej cene a Predávajúcemu nepatrí za poskytnutie a/alebo jeho zabezpečenie žiadna ďalšia odplata.
   4. Kupujúci má právo licencie udelené alebo zabezpečené Predávajúcim podľa Zmluvy previesť, postúpiť a právo udeliť sublicenciu na používanie Softvéru alebo iného autorského diela v rozsahu udelenej licencie.
   5. Licencia podľa Zmluvy sa považuje za poskytnutú od okamihu protokolárneho prevzatia Tovaru, Dokumentácie a v prípade SW nástroja alebo iného autorského diela od okamihu jeho inštalácie v prostredí Kupujúceho.
   6. Predávajúci vyhlasuje, že udelenie licencie alebo sublicencie podľa Zmluvy nie je v rozpore so žiadnym jeho záväzkom. V prípade, ak sa takéto vyhlásenie ukáže ako nepravdivé, považuje sa to za podstatné porušenie Zmluvy.
   7. Predávajúci sa zaväzuje, že pri dodaní plnenia podľa Zmluvy neoprávnene nezasiahne ani neohrozí práva tretích osôb, najmä ale nie výlučne práva duševného vlastníctva tretích osôb. Predávajúci sa zaväzuje, že pri plnení záväzkov podľa Zmluvy bude dodržiavať a zabezpečí dodržiavanie práv duševného vlastníctva (vrátane autorských práv, práv k ochranným známkam, práv k dizajnom, práv výkonných umelcov, a pod.) a osobnostných práv všetkých oprávnených osôb, ktoré sa budú podieľať na plnení záväzkov podľa Zmluvy. Osobitne sa Predávajúci zaväzuje vysporiadať všetky potrebné práva a zabezpečiť všetky súhlasy na použitie akýchkoľvek predmetov ochrany duševného vlastníctva či ochrany osobnosti, ktoré budú použité v rámci plnenia záväzkov podľa Zmluvy, a to v rozsahu licencie podľa Zmluvy tak, aby mohol Kupujúcemu poskytnúť licenciu na používanie plnenia a ako celku ako aj na používanie ktorejkoľvek časti plnenia samostatne na dobu podľa Zmluvy. V opačnom prípade zodpovedá za porušenie alebo ohrozenie práv tretích osôb v celom rozsahu.
   8. Predávajúci sa zaväzuje a prehlasuje, že plnenie dodané Kupujúcemu bude bez akýchkoľvek právnych vád. Ďalej Predávajúci prehlasuje, že je nositeľom všetkých potrebných práv duševného vlastníctva k dodávanému plneniu aj k jeho jednotlivým častiam, a že je plne oprávnený uzavrieť s Kupujúcim Zmluvu, ako aj udeliť Kupujúcemu Zmluvou licenciu alebo sublicenciu. Ak by sa vyššie uvedené prehlásenia alebo ktorékoľvek z nich, ukázali ako nesprávne alebo nepravdivé, Predávajúci plne zodpovedá za všetky škody z toho vyplývajúce. Predávajúci sa zaväzuje odškodniť Kupujúceho v plnom rozsahu voči akýmkoľvek nárokom tretích osôb, vynímajúc nárokov vzniknutých činnosťou, resp. vzájomnou súčinnosťou Predávajúceho, resp. osoby určenej Predávajúcim a Kupujúceho a/alebo tretej osoby určenej Kupujúcim podieľajúcej sa na dodaní plnenia, vyplývajúcich z porušenia práv týchto osôb týkajúcich sa patentov, ochranných známok, priemyselných vzorov, autorských práv, ako aj akýchkoľvek ďalších práv duševného vlastníctva v súvislosti s  dodaním plnenia a/alebo poskytnutím užívacích práv k plneniu alebo jeho súčasti. V prípade, ak Kupujúci obdrží zo strany tretej osoby uplatnenie nároku vyplývajúceho z toho, že dodané plnenie a/alebo užívacie práva k dodanému plneniu alebo jeho súčasti poskytnuté zo strany Predávajúceho porušujú práva duševného vlastníctva tejto tretej osoby, Kupujúci je povinný o tom informovať Predávajúceho, poskytnúť Predávajúcemu podporu a potrebné informácie na to, aby sa Predávajúci mohol efektívne tomuto nároku brániť. Pokiaľ bude preukázaná oprávnenosť nároku tretej osoby a Kupujúci nárok neuzná, Predávajúci podľa svojej vlastnej úvahy a za účelom zastaviť tento neoprávnený zásah alebo zabezpečiť pre Kupujúceho užívacie právo buď (i) zaobstará pre Kupujúceho licenčné práva od autora/vlastníka týchto práv, a to minimálne v rozsahu uvedenom v týchto ustanoveniach alebo (ii) po predchádzajúcej dohode s Kupujúcim zmení poskytnuté plnenia tak, aby neporušovali práva dotknutých tretích osôb. V prípade, že nie je možné vyššie uvedené povinnosti splniť, Predávajúci je povinný vrátiť Kupujúcemu už zaplatenú cenu za dodané plnenie a v plnom rozsahu nahradiť Kupujúcemu vzniknutú škodu. Predchádzajúce ustanovenia sa nedotýkajú povinnosti Predávajúceho odškodniť Kupujúceho v súvislosti s akýmikoľvek nákladmi, škodami alebo stratami vyplývajúcimi z týchto nárokov.
   9. Kupujúci je oprávnený poskytnúť tretej strane všetky dostupné údaje o plnení najmä Softvéri, inom autorskom diele, ktoré sú potrebné na pripojenie technických zariadení tretích strán a/alebo na výkon servisných činností na Routeroch alebo Softvéri alebo inom autorskom diele a/alebo na obnovu, úpravu, modifikáciu, spracovanie autorského diela, vytvorenie odvodeného autorského diela, spojenie s iným autorským dielom alebo zaradenie do súborného diela (ak je to potrebné poskytnutie údajov podľa tohto bodu zahŕňa aj oprávnenie poskytnúť komunikačné protokoly a zdrojové kódy).
   10. Predávajúci sa zaväzuje, že bude Kupujúceho informovať o všetkých dôležitých okolnostiach, o ktorých sa dozvie (napr. právny stav, porušovanie), a ktoré sa týkajú prihlásenia, udržania, presadenia alebo ochrany práv Kupujúceho a že ho bude podporovať pri prípadných sporoch s tretími osobami.
   11. Ustanovenia tohto článku Zmluvy sa primerane vzťahujú aj na akékoľvek úpravy a/alebo zmeny Softvéru alebo iného autorského diela, ich update, ich upgrade, rozvoj a/alebo vývoj častí Softvéru alebo iného autorského diela vykonané Predávajúcim pre Kupujúceho.

**Doručovanie**

* 1. Ostatné písomnosti a prejavy vôle zmluvných strán (rôzne od tých pre doručovanie ktorých sa vyžaduje osobné doručenie, doručenie kuriérom alebo zaslanie poštou v zmysle VOP Kupujúceho), môžu byť doručované tiež na nasledovné adresy:
     1. Kupujúcemu elektronicky na adresu*: [bude doplnené Obstarávateľom]*
     2. Predávajúcemu elektronicky na adresu: *[doplniť]*
  2. V prípade doručovania podľa predchádzajúceho bodu, druhá zmluvná strana bezodkladne potvrdí doručenie preukázateľnou formou. Pre vylúčenie pochybností sa uvádza, že nesplnenie tejto povinnosti nezakladá fikciu nedoručenia takejto písomnosti alebo prejavu vôle zmluvnej strany.

**Ostatné ustanovenia**

* 1. Na účely vykonávania ustanovení tejto Zmluvy sú oprávnenými osobami, resp. kontaktnými osobami (ďalej len „Oprávnené osoby“) nasledovné osoby:

**za Predávajúceho:**

Vo veciach zmluvných:

[*doplniť meno, priezvisko a funkciu*]

Telefón: [*doplniť*] , E-mail: [*doplniť*]

Vo veciach technických:

[*doplniť meno, priezvisko a funkciu*]

Telefón: [*doplniť*] , E-mail: [*doplniť*]

**za Kupujúceho:**

Vo veciach zmluvných:

*[bude doplnené Obstarávateľom]*

Telefón*: [bude doplnené Obstarávateľom]* , E-mail: *[bude doplnené Obstarávateľom]*

Vo veciach technických:

*[bude doplnené Obstarávateľom]*

Telefón: *[bude doplnené Obstarávateľom]*, E-mail*: [bude doplnené Obstarávateľom]*

* 1. Zmluvné strany týmto vyhlasujú, že Oprávnená osoba disponuje oprávneniami a právomocami potrebnými pre prijímanie a realizáciu rozhodnutí v súvislosti s plnením tejto Zmluvy, avšak Oprávnené osoby zmluvných strán nie sú oprávnené Zmluvu meniť ani zrušiť, ak nie je v tejto Zmluve uvedené inak.

**Niektoré ustanovenia týkajúce sa ukončenia Zmluvy**

* 1. Zmluvné strany sa dohodli, že Zmluvu je možné ukončiť okamžitým odstúpením od Zmluvy v prípade podstatného porušenia Zmluvy, za ktoré sa popri dôvodoch v zmysle Obchodného zákonníka a osobitných ustanovení Zmluvy považujú prípady podľa VOP Kupujúceho.

**Záverečné ustanovenia**

* 1. Táto Zmluva nadobúda platnosť a účinnosť dňom podpisu zmluvnými stranami.
  2. Zmluva sa uzatvára na dobu určitú, a to na 3 roky odo dňa jej účinnosti.
  3. Práva a povinnosti výslovne neupravené Zmluvou sa spravujú príslušnými ustanoveniami VOP Kupujúceho, resp. príslušnými ustanoveniami Obchodného zákonníka a ostatných právnych predpisov platných v Slovenskej republike v prípade, že tieto nie sú výslovne upravené ani ustanoveniami VOP Kupujúceho. V prípade odchylnej úpravy Zmluvy a VOP Kupujúceho majú ustanovenia tejto Zmluvy prednosť pred ustanoveniami VOP Kupujúceho. Zmluvné strany sa zaväzujú riešiť spory z tejto Zmluvy prednostne rokovaním a vzájomnou dohodou zmluvných strán. Ak zmluvné strany nedosiahnu dohodu o spore, ktorákoľvek zo zmluvných strán je oprávnená podať žalobu na súd, príslušný podľa procesných predpisov platných v Slovenskej republike. Zmluvné strany týmto zároveň vylučujú aplikáciu akýchkoľvek kolíznych noriem upravených v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky. Zmluvné strany sa týmto výslovne dohodli, že na ustanovenia INCOTERMS, ktoré vydala Medzinárodná obchodná komora v Paríži uvádzané na faktúre za plnenie v zmysle Zmluvy a/alebo inom dokumente súvisiacom so Zmluvou, ktoré sú v rozpore s dohodou zmluvných strán podľa Zmluvy, sa neprihliada. Zmluvné strany sa dohodli, že na úpravu ich práv a povinností vyplývajúcich z tejto Zmluvy sa nevzťahuje Viedenský dohovor o medzinárodnej kúpe tovaru.
  4. V prípade, že niektoré z ustanovení Zmluvy sa stane neplatným, neúčinným alebo nevykonateľným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
  5. Zmluvné strany týmto vyhlasujú, že s obsahom tejto Zmluvy súhlasia, a že vyjadruje ich slobodnú a vážnu vôľu, ich zmluvná voľnosť nie je obmedzená a na znak súhlasu s obsahom Zmluvy túto podpisujú.
  6. Osoby, ktoré podpisujú Zmluvu vyhlasujú, že sú oprávnené konať v mene zmluvnej strany a zaväzovať zmluvnú stranu svojim podpisom.
  7. Zmluvné strany sa dohodli, že Zmluvu možno zrušiť alebo meniť písomne, pričom zmeny sa uskutočnia formou písomných dodatkov podpísaných oboma zmluvnými stranami.
  8. Zmluva je vyhotovená v 4 rovnopisoch s platnosťou originálu, pre každú zmluvnú stranu po 2 vyhotovenia.
  9. Predávajúci svojím podpisom tejto Zmluvy potvrdzuje, že mu boli poskytnuté informácie o spracúvaní osobných údajov Kupujúcim v rozsahu stanovenom právnymi predpismi upravujúcimi ochranu osobných údajov obsiahnuté v dokumente dostupnom  na  http://www.spp-distribucia.sk/sk\_gdpr a že zabezpečil poskytnutie týchto informácií Oprávneným osobám Predávajúceho.
  10. Zmluvné strany podpisom tejto Zmluvy prehlasujú, že prevzali aj nasledujúce prílohy, ktoré tvoria neoddeliteľnú súčasť Zmluvy:

**Príloha č. 1:** Všeobecné obchodné podmienky pre nákup tovaru Kupujúceho (v texte Zmluvy len „VOP Kupujúceho“)

**Príloha č. 2:** Špecifikácia plnenia [*dokument doplní uchádzač*]

**Príloha č. 3:** Špecifikácia Kúpnej ceny

**Príloha č. 4:** Zoznam subdodávateľov

**Príloha č.** **5:** Práva a povinnosti týkajúce sa BOZP, OPP a ochrany životného prostredia

|  |  |
| --- | --- |
| V      , dňa | V Bratislave, dňa |
| Predávajúci: | Kupujúci: |
| ------------------------------------------------  [Meno, priezvisko, funkcia] | ----------------------------------------------  [Meno, priezvisko, funkcia] |
| ------------------------------------------------  [Meno, priezvisko, funkcia] | --------------------------------------------  [Meno, priezvisko, funkcia] |